CELEX: 32020D1010
Language: ro
Date: 2020-07-02 00:00:00
Title: Decizia (PESC) 2020/1010 a Comitetului politic și de securitate din 2 iulie 2020 privind numirea comandantului operației UE pentru operația militară a Uniunii Europene în Bosnia și Herțegovina și de abrogare a Deciziei (PESC) 2019/264 (BiH/29/2020)

13.7.2020   
               
               
                  RO
               
               
                  Jurnalul Oficial al Uniunii Europene
               
               
                  L 224/7
               
            
         DECIZIA (PESC) 2020/1010 A COMITETULUI POLITIC ȘI DE SECURITATE
         din 2 iulie 2020
         privind numirea comandantului operației UE pentru operația militară a Uniunii Europene în Bosnia și Herțegovina și de abrogare a Deciziei (PESC) 2019/264 (BiH/29/2020)
         COMITETUL POLITIC ȘI DE SECURITATE,
         având în vedere Tratatul privind Uniunea Europeană, în special articolul 38 paragraful al treilea,
         având în vedere Acțiunea comună 2004/570/PESC a Consiliului din 12 iulie 2004 privind operația militară a Uniunii Europene în Bosnia și Herțegovina (1), în special articolul 6,
         întrucât:
         
                     (1)
                  
                  
                     În temeiul articolului 6 alineatul (1) din Acțiunea comună 2004/570/PESC, Consiliul a autorizat Comitetul politic și de securitate (COPS) să adopte decizii relevante privind numirea comandantului operației UE.
                  
               
                     (2)
                  
                  
                     La 8 octombrie 2018, COPS a decis, în principiu, că șeful adjunct al Statului-Major al Comandamentului Suprem al Puterilor Aliate din Europa (SHAPE) ar trebui să fie numit în calitatea de comandant al operației UE de la 29 martie 2019, sub rezerva confirmării de către NATO a disponibilității acestuia.
                  
               
                     (3)
                  
                  
                     La 7 decembrie 2018, Consiliul Nord-Atlantic a confirmat că șeful adjunct al Statului-Major al SHAPE este disponibil să își asume rolul de comandant al operației UE, în temeiul acordurilor „Berlin plus”, începând cu 29 martie 2019.
                  
               
                     (4)
                  
                  
                     La 7 februarie 2019, COPS a adoptat Decizia (PESC) 2019/264 (2) privind numirea șefului adjunct al Statului-Major al SHAPE, generalul-locotenent Olivier RITTIMANN, în calitatea de comandant al operației UE pentru operația militară a Uniunii Europene în Bosnia și Herțegovina de la 29 martie 2019.
                  
               
                     (5)
                  
                  
                     La 15 mai 2020, NATO a decis să îl numească pe generalul-maior Brice HOUDET în calitatea de șef adjunct al Statului-Major al SHAPE în locul generalului-locotenent Olivier RITTIMANN începând din 18 iulie 2020. Generalul-maior Brice HOUDET ar trebui să-l înlocuiască, de asemenea, de la acea dată pe generalul-locotenent Olivier RITTIMANN în calitatea sa de comandant al operației UE pentru operația militară a Uniunii Europene în Bosnia și Herțegovina.
                  
               
                     (6)
                  
                  
                     La 26 mai 2020, Comitetul militar al Uniunii Europene a convenit să recomande numirea generalului-maior Brice HOUDET în calitatea de comandant al operației UE pentru operația militară a Uniunii Europene în Bosnia și Herțegovina începând cu 18 iulie 2020.
                  
               
                     (7)
                  
                  
                     Prin urmare, Decizia (PESC) 2019/264 ar trebui abrogată.
                  
               
                     (8)
                  
                  
                     În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare.
                  
               
                     (9)
                  
                  
                     La 12 și 13 decembrie 2002, Consiliul European de la Copenhaga a adoptat o declarație în care se afirmă că acordurile „Berlin plus” și punerea în aplicare a acestora se aplică numai acelor state membre ale Uniunii care sunt, de asemenea, fie membre NATO, fie părți la Parteneriatul pentru pace și care au încheiat, în consecință, acorduri de securitate bilaterale cu NATO,
                  
               ADOPTĂ PREZENTA DECIZIE:
         
            Articolul 1
            Generalul-maior Brice HOUDET, șeful adjunct al Statului-Major al Comandamentului Suprem al Puterilor Aliate din Europa (SHAPE), este numit pentru a-i succeda generalului-locotenent Olivier RITTIMANN în calitatea de comandant al operației UE pentru operația militară a Uniunii Europene în Bosnia și Herțegovina, de la 18 iulie 2020.
         
         
            Articolul 2
            Decizia (PESC) 2019/264 se abrogă.
         
         
            Articolul 3
            Prezenta decizie intră în vigoare la 18 iulie 2020.
         
         
            Adoptată la Bruxelles, 2 iulie 2020.
            
               
                  Pentru Comitetul politic și de securitate
               
               
                  Președintele
               
               S. FROM-EMMESBERGER
            
         
         
            (1)  JO L 252, 28.7.2004, p. 10.
         
            (2)  Decizia (PESC) 2019/264 a Comitetului politic și de securitate din 7 februarie 2019 privind numirea comandantului de operație UE pentru operația militară a Uniunii Europene în Bosnia și Herțegovina și de abrogare a Deciziei (PESC) 2017/464 (BiH/27/2019) (JO L 44, 15.2.2019, p. 12).